

**7. november 2024**

**PRODUKTRESUMÉ**

**for**

**Avishield IB H120,**

**lyofilisat til okulonasal suspension/anvendelse i drikkevand**

**0. D.SP.NR.**

30510

**1. VETERINÆRLÆGEMIDLETS NAVN**

Avishield IB H120

**2. KVALITATIV OG KVANTITATIV SAMMENSÆTNING**

Hver dosis indeholder:

Aktivt stof

Levende, attenueret aviær infektiøs bronchitisvirus,

Massachusetts serotype, stamme H-120: 103.5 til 104.5 EID50\*

*\* EID50 = 50 % embryoinfektiøs dosis.*

Hjælpestoffer

Alle hjælpestoffer er anført under pkt. 6.1.

**3. LÆGEMIDDELFORM**

Lyofilisat til okulonasal suspension/anvendelse i drikkevand

Cremefarvet lyofilisat.

**4. KLINISKE OPLYSNINGER**

**4.1 Dyrearter**

Kyllinger

**4.2 Terapeutiske indikationer**

Til aktiv immunisering af kyllinger for at reducere den negative effekt på cilieaktiviteten, der skyldes infektion med aviær infektiøs bronchitisvirus, *Massachusetts* serotype, og som kan manifestere sig som respiratoriske kliniske symptomer.

Indtræden af immunitet: 3 uger efter vaccination.

Varighed af immunitet: 8 uger efter vaccination.

**4.3 Kontraindikationer**

Ingen

**4.4 Særlige advarsler**

Kun raske dyr må vaccineres.

**4.5 Særlige forsigtighedsregler vedrørende brugen**

**Særlige forsigtighedsregler for dyret**

Alle fugle i besætningen bør vaccineres samtidigt.

Vaccinestammen kan sprede sig til modtagelige, uvaccinerede kyllinger i mindst 10 dage efter vaccination. Det er muligt, at vaccineviruset kan sprede sig til andre modtagelige arter end målgruppen. Der bør træffes passende veterinære foranstaltninger samt beskyttelsesforanstaltninger vedrørende husdyrbrug for i videst muligt omfang at undgå spredning af vaccinestammen til uvaccinerede fugle eller modtagelige arter.

**Særlige forsigtighedsregler for personer, der administrerer lægemidlet**

Der skal udvises forsigtighed i forbindelse med rekonstituering og administration af vaccinen. Hænder og udstyr skal vaskes og desinficeres efter administration af vaccinen. Personligt beskyttelsesudstyr i form af maske med øjenbeskyttelse bør anvendes af brugere og personale i forbindelse med udsprøjtning af vaccinen.

**4.6 Bivirkninger**

Der er set almindeligt forekommende forbigående respiratoriske forstyrrelser, herunder tracheal rallen i 3-10 dage efter vaccination. Disse forsvandt spontant, og krævede ikke behandling.

Hyppigheden af bivirkninger er defineret som:

* Meget almindelig (flere end 1 ud af 10 behandlede dyr, der viser bivirkninger i løbet af en behandling)
* Almindelige (flere end 1, men færre end 10 dyr af 100 behandlede dyr)
* Ikke almindelige (flere end 1, men færre end 10 dyr af 1.000 behandlede dyr)
* Sjældne (flere end 1, men færre end 10 dyr ud af 10.000 behandlede dyr)
* Meget sjælden (færre end 1 dyr ud af 10.000 behandlede dyr, herunder isolerede rapporter)

**4.7 Drægtighed, diegivning eller æglægning**

Æglæggende fugle:

Vaccinens sikkerhed er blevet påvist, når den administreres under æglægning.

**4.8 Interaktion med andre lægemidler og andre former for interaktion**

Der foreligger ingen oplysninger om sikkerhed og virkning ved brug af vaccinen sammen med andre lægemidler til dyr. En eventuel beslutning om at anvende vaccinen umiddelbart før eller efter brug af et andet lægemiddel til dyr skal derfor tages med udgangspunkt i det enkelte tilfælde.

**4.9 Dosering og indgivelsesmåde**

Grov spray og okulonasal anvendelse: Fra en alder på 1 dag.

Anvendelse i drikkevand: Fra en alder på 7 dage*.*

1. Spray

Det anbefales at resuspendere 1000 doser af vaccinen i 150-300 ml destilleret vand. Antallet af fortyndede doser svarer til antallet af fugle i besætningen.

Mængden af vand, der anvendes til rekonstituering, skal være tilstrækkelig til at sikre en jævn fordeling, når vaccinen sprayes på kyllingerne, og er afhængig af fuglenes alder og det anvendte opstaldningssystem.

Den rekonstituerede vaccinesuspension skal spredes jævnt over det korrekte antal kyllinger fra en afstand på 30-40 cm og i form af en grov spray (med en tilsigtet dråbestørrelse på 150-170 µm), helst mens kyllingerne sidder tæt sammen i dæmpet belysning. Sprøjteudstyret skal være fri for aflejringer, korrosion og rester af desinfektionsmidler og skal helst udelukkende anvendes til vaccinationsformål.

2. Anvendelse i drikkevand

Vaccinen suspenderes i køligt og rent vand uden rester af klor, andre desinfektionsmidler eller urenheder. Antallet af doser skal svare til antallet af fugle, der skal vaccineres.

Vaccinen skal suspenderes umiddelbart før brug.

Mængden af vand, der skal bruges til rekonstitueringen, afhænger af fuglenes alder, race, opstaldningspraksis og vejrforholdene.

Med henblik på fastsættelse af mængden af vand, i hvilken vaccinen skal suspenderes i forbindelse med vaccination af kyllinger i den unge aldersgruppe (indtil tredje leveuge), kan følgende benyttes som rettesnor:

*Antallet af fugle i tusinder ganget med alderen i dage* (f.eks. 1000 kyllinger, der er 7 dage gamle = 1 x 7 = 7 l)

Det er vigtigt, at vaccinen opløses i en mængde vand, der kan blive drukket i løbet af 1,5 til 2,5 timer (under hensyntagen til de forskellige typer af drikkesystemer, der anvendes til fjerkræ).

For at gøre fuglene tørstige kan drikkevandforsyningen afbrydes op til 2 timer før immuniseringen (afhængigt af lufttemperaturen).

Der skal altid være adgang til foder, når der vaccineres. Fuglene vil ikke drikke, hvis de ikke har adgang til foder. Drikkesystemet skal være rent, uden rester af klor, andre desinficeringsmidler eller urenheder.

3. Okulonasal anvendelse

1000 doser af vaccinen suspenderes i 100 ml destilleret vand.

En dosis af den rekonstituerede vaccine er 0,1 ml, dvs. to dråber, uanset fjerkræets alder, vægt eller type. Der indgives henholdsvis én dråbe i næseboret og én dråbe i øjet.

I tilfælde af kyllinger af mindre arter i alderen fra 1 til 14 dage, skal der anvendes 4 dråber på 25 μl. Her skal der administreres én dråbe i hvert øje (i alt 0,05 ml) og derefter én dråbe i hvert næsebor (i alt 0,05 ml).

**4.10 Overdosering**

Der er ikke set andre bivirkninger end dem, der er anført i pkt. 4.6, efter administration af 10 gange den anbefalede dosis af vaccinen.

**4.11 Tilbageholdelsestid**

0 dage.

**5. IMMUNOLOGISKE EGENSKABER**

Farmakoterapeutisk gruppe: Immunologiske præparater, immunologiske præparater til fugle, tamfjerkræ, levende virale vacciner, aviær infektiøs bronchitisvirus.

ATCvet kode: QI 01 AD 07.

**5.1 Immunologiske egenskaber**

Til stimulering af aktiv immunitet hos kyllinger mod stammer af aviær infektiøs bronchitisvirus, der tilhører *Massachusetts* serotypen.

**6. FARMACEUTISKE OPLYSNINGER**

**6.1 Hjælpestoffer**

Povidon K 25

Bacto-pepton

Mononatriumglutamat

Kaliumdihydrogenphosphat

Kaliumhydroxid

Dextran 40 000

Saccharose

**6.2 Uforligeligheder**

Må ikke blandes med lægemidler til dyr.

**6.3 Opbevaringstid**

I salgspakning: 18 måneder.

Efter rekonstitution: 3 timer.

**6.4 Særlige opbevaringsforhold**

Opbevares og transporteres koldt (2 °C-8 °C).

Beskyttes mod lys.

Må ikke nedfryses.

**6.5 Emballage**

Farveløst hætteglas af glas (type I), som er lukket med brombutylgummipropper og forseglet med aluminiumshætte.

Pakningsstørrelser

Kartonæske med 10 hætteglas med 1000 vaccinedoser.

Kartonæske med 10 hætteglas med 2500 vaccinedoser.

Kartonæske med 10 hætteglas med 5000 vaccinedoser.

Ikke alle pakningsstørrelser er nødvendigvis markedsført.

**6.6 Særlige forholdsregler ved bortskaffelse af rester af lægemidlet eller affald**

Ikke anvendte veterinærlægemidler samt affald heraf bør destrueres i henhold til lokale retningslinjer.

**7. INDEHAVER AF MARKEDSFØRINGSTILLADELSEN**

Genera Inc.

Svetonedeljska cesta 2

Kalinovica

10436 Rakov Potok

Kroatien

**Repræsentant**

Dechra Veterinary Products A/S

Mekuvej 9

7171 Uldum

**8. MARKEDSFØRINGSTILLADELSESNUMMER (NUMRE)**

58606

**9. DATO FOR FØRSTE MARKEDSFØRINGSTILLADELSE**

9. marts 2018

**10. DATO FOR ÆNDRING AF TEKSTEN**

7. november 2024

**11. UDLEVERINGSBESTEMMELSE**

BP